ก.อุตฯเตรียมจัดเวทีชี้แจงนักลงทุนแก้ไขปัญหามาบตาพุด
นักลงทุนญี่ปุ่น ตอดพบ รมว.อุตฯ ถามข้อมูลมาบตาพุด&nbsp;&nbsp; ด้าน บีโอไอ เร่งประสานงานให้มีการจัดเวทีชี้แจงนักลงทุน
14 ม.ค. 2553

นักลงทุนญี่ปุ่น ตอดพบ รมว.อุตฯ ถามข้อมูลมาบตาพุด   ด้าน บีโอไอ เร่งประสานงานให้มีการจัดเวทีชี้แจงนักลงทุน
นายเคียวจิ โคะมะจิ เอกอัครราชทูตญี่ปุ่นประจำประเทศไทย เปิดเผยภายหลังการหารือร่วมกับรมว.อุตสาหกรรม ว่านักลงทุนญี่ปุ่นต้องการรับทราบข้อมูลที่ชัดเจนเกี่ยวกับการแก้ไขปัญหามาบตาพุด และแนวทางการดำเนินการตามกฎระเบียบขั้นตอนต่างๆ ที่ออกมาใหม่ เนื่องจากที่ผ่านมาได้รับข้อมูลผ่านสื่อเพียงช่องทางเดียว แต่ไม่เคยได้รับการชี้แจงจากหน่วยงานรัฐบาลโดยตรง ว่าทิศทางการดำเนินการจะต้องทำอย่างไรบ้าง ขณะที่เรื่องระยะเวลาในการดำเนินการไม่ได้เป็นห่วง แต่ต้องการให้เร็วที่สุด ซึ่งก็ขึ้นอยู่กับรัฐบาลไทยว่าจะสามารถแก้ไขปัญหาให้เสร็จตามที่กำหนดหรือไม่
นายชาญชัย ชัยรุ่งเรือง รมว. อุตสาหกรรม กล่าวว่า กระทรวงอุตสาหกรรมจะเร่งประสานงานให้มีการจัดเวทีชี้แจงนักลงทุน โดยคณะกรรมการส่งเสริมการลงทุน (บีโอไอ) การนิคมอุตสาหกรรมแห่งประเทศไทย (กนอ.) กรมโรงงานอุตสาหกรรม จะร่วมมือกันให้รายละเอียดแก่นักลงทุนภายในเดือนนี้   อย่างไรก็ตาม นักลงทุนญี่ปุ่นยังคงแสดงความเชื่อมั่นในการลงทุนในเมืองไทย และไม่มีสัญญาณจะย้ายฐานการลงทุนไปยังประเทศอื่น